Absa bevestig: Mminele van Reserwebank is nuwe baas | Netwerk24
Absa bevestig: Mminele van Reserwebank is nuwe baas
Deur Elvira Wood 06 Januarie 2020 09:18
Daniel Mminele. Foto: Lisa Hnatowicz
Absa het bevestig dat Daniel Mminele aangestel is as sy nuwe uitvoerende hoof.
Hy sal die pos van 15 Januarie beklee.
Netwerk24 het reeds in Junie 2019 berig dat daar ’n groot moontlikheid is dat Mminele dié skuif kan maak.
Financial Mail het in November bevestig dat Absa se direksie die aanstelling goedgekeur het.
Nie die Reserwebank óf Absa wou tóé kommentaar lewer nie. Absa het gesê hy sou in Augustus met die bekendmaking van sy halfjaarresultate sê wie sy nuwe uitvoerende hoof is.
Hy het dit egter nie gedoen nie.
Mminele sal die bank se eerste swart uitvoerende hoof wees.
Maria Ramos, Absa se voormalige uitvoerende hoof, het in Februarie 2019 uitgetree toe sy 60 geword het.
René van Wyk, ’n voormalige werknemer van die Reserwebank, neem sedertdien in die pos waar.
Meer oor: Absa | Reserwebank | Daniel Mminele
Absa se nuwe baas is toe hoë van Reserwebank
Twee adjunkte vir Reserwebank benoem